Inggih wenten carita malih sane munggah ring Babad Batuhulu, kabaosang indik patemon Ida Dalem Batuhulu sane mawit saking Paninjoan ring sira Patih Gajah Mada, matemu ring tepining segara kidul (warsa 1269 Saka/1347), sang kalih ngawentenang samaya, genah patemon punika, mangdane wenten angge cihna, raris makarya pinget marupa pacanggahan, ring genah pacanggahanne punika kawastanin Buh-Alo, sane mateges tanah bias.